**MISIONI**

Agjencia Kombëtare e Arsimit, Formimit Profesional dhe Kualifikimeve (AKAFPK) ka si mision të saj krijimin e një sistemi unik të kualifikimeve profesionale, të njohura në nivel kombëtar dhe ndërkombëtar bazuar në zbatimin e Kornizës Shqiptare të Kualifikimeve, siguron aftësi dhe cilësi të lartë profesionale, morale dhe etike për mësuesit e instruktorët e arsimit e formimit profesional si dhe garanton cilësinë e dokumenteve përmbajtësore, sigurimin e brendshëm dhe të jashtëm të cilësisë së ofruesve të AFP.

AKAFPK është person juridik publik, në varësi të ministrit përgjëgjës për AFP, e organizuar në nivel qendror me seli në Tiranë, që e ushtron veprimtarinë në të gjithe territorin e Republikës së Shqipërisë. AKAFPK financohet nga buxheti i shtetit dhe të ardhura të tjera të ligjshme.

AKAFPK është krijuar dhe rregullon veprimtarinë e saj, bazuar në dispozitat e Ligjit nr. 15/2017, datë “Për Arsimin dhe Formimin Profesional në Republikën e Shqipërisë”**,** të Ligjit nr. 1[0 247, datë 4.3.2010 “Për Kornizën Shqiptare të Kualifikimeve](https://www.akafp.gov.al/wp-content/uploads/2014/09/LIGJ-10247.pdf%22%20%5Ct%20%22_blank)”**,** si edheVendimin e Këshillit të Ministrave nr. 673, datë 16.10.2019 "Për organizimin dhe funksionimin e Agjencisë Kombëtare të Arsimit, Formimit Profesional dhe Kualifikimeve";

Struktura dhe organika e AKAFPk-së është e miratuar me Urdhrin e Kryeministrit nr. 155, datë 24.11.2020 “Për miratimin e strukturës dhe të organikës së Agjencisë Kombëtare të Arsimit, Formimit Profesional dhe Kualifikimeve.

**Funksionet dhe detyrat e AKAFPK-së janë;**

a) harton dhe rishikon Listën Kombëtare të Profesioneve, në bashkëpunim me Institutin e Statistikave, përfaqësuesit e sektorëve ekonomikë etj;

b) harton dhe rishikon Katalogun Kombëtar të Kualifikimeve Profesionale për nivelet 2-5 të KSHK-së;

c) harton dhe rishikon standardet e profesioneve;

ç) harton dhe rishikon standardet e kualifikimeve profesionale të niveleve 2-5 të KSHK në terma të rezultateve të të nxënit si dhe të standardevetë vlerësimit për kualifikimet profesionale;

d) këshillohet me palë të intersuara për zhvillimin, zbatimin dhe rishikimin e procedurave për përfshirjen e kualifikimeve në KSHK;

dh) propozon ndryshimet në kritere dhe procedura për sigurimin e cilësisë së kualifikimeve profesionale, që përfshihen në KSHK;

e) ndjek procedurat për vlefshmërinë e cilësisë së kualifikimeve, pjesë e KSHK-së, në bashkëpunim me komitetet sektoriale;

ë) harton dhe rishikon programet (kurrikulat) kombëtare për kualifikimet profesionale të niveleve 2-5 të KSHK si dhe programet e kurseve të unifikuara të formimit profesional publik;

f) monitoron zbatimin e standardeve dhe programeve (kurrikulave) kombëtare nga institucionet publike ofruese të AFP-së;

g) përcakton kriteret e vlerësimit dhe të çertifikimit të nxënësve e kursantëve në sistemin e AFP-së;

gj) harton materialet mësimore mbështetëse për ofruesit e AFP-së;

h) harton programet orientuese të provimeve të niveleve dhe provimit të maturës shtetërore profesionale për çdo kualifikim profesional të niveleve 2-5 të KSHK;

i) harton dhe rishikon standardet, kriteret dhe procedurat e akreditimit të ofruesve të AFP-së;

j) akrediton ofruesit e AFP-së, për kualifikimet të niveleve 2-5 të KSHK si dhe qendrat e vlerësimit për zbatimin e procedurave të njohjes të të nxënit të mëparshëm joformal dhe informal;

k) harton programet kombëtare, administrion, dhe monitoron procedurat për kualifikimin dhe atestimin e vazhduar të mësuesve dhe instruktorëve të kulturës profesionale të AFP-së;

l) mbështet metodologjikisht njësitë e zhvillimit të ofruesve të AFP-së;

ll) mbështet ofruesit e AFP-së për zhvillimin dhe sigurimin e cilësisë në përputhje me kriteret e akreditimit;

m) harton dhe rishikon standartet dhe kriteret e akreditimit të qendrave për zhvillimin e procedurave të njohjes të të nxënit të mëparshëm joformal dhe informal;

n) harton dhe zbaton projektet kombëtare e ndërkombëtare për jetësimin e prioriteteve në fushën e AFP-së;

nj) mbështet administrativisht organet tripalëshe të përfshira në zhvillimin e AFP-së, në përputhje me mandatin dhe funksionet e institucionit;

o) pëmbush detyra të tjera të përcaktuara në ligje dhe akte nënligjore.